《酬卧云》
宋代·刘木

美人隔云水，广永几千里。
白日有没时，相思无穷已。
夜雨翳灯有，凉风折窗纸。
披衣不能寐，拒待闻鸡起。
从来志士肠，高若雪山峙。
岂不念摧折，藉此可凭恃。
蔓草委地滋，孤松插天起。
咸若知我深，赠言故及此。

作者简介：刘木，字大有，瑞安（今属浙江）人。理宗嘉熙二年（一二三八）进士（清乾隆《浙江通志》卷一二八）。官知处州（《宋诗拾遗》卷二一）。今录诗二首。